钦定古今图书集成/理学汇编/字学典/第108卷 > 苏舜钦
## 钦定古今图书集成/理学汇编/字学典/第108卷 > 苏舜钦

按《宋史》本传：“苏舜钦，字子美，举进士，知长垣县，迁大
理评事。范仲淹荐其才，召试为集贤校理。既放废，寓
于吴中。二年，得湖州长史，卒。善草书，每酣酒落笔，争
为人所传。”

按：《王氏谈录》：“二苏皆工草隶，而舜钦先得名。”

按《欧阳文忠公集》：“子美喜行草书，短章醉墨，为人所
传。”

按《山谷集》：“子美于蜀绫纸上楷写字，极端劲可爱。”
按《墨池编》：“舜钦工行楷草书，皆入妙品。”

按《洞天清录》：“子美，许公之孙，自有家法，草圣可亚张
长史。”

按《画墁录》，本朝草圣知名者苏舜元，舜元之书，不逮
舜钦。

按《宣和书谱》：苏舜钦工行草，评书之流谓入妙品。当
时残章片简，传播天下，美其文翰者，有“花发上林，月
滉淮水”之语。兄舜元善篆隶，亦工草字，书名与舜钦
相先后，盖是下笔处同一关纽也。今御府所藏五行
书《吴中诗草》，《游山草》《学馆卧病》等诗，《梦归》等诗，草书
《雉带箭》等诗。